I kølvandet af den imponerende debut i“ Captain America: Civil War” forsøger den unge Peter Parker/Spider-Man (Tom Holland) nu at finde sig til rette i sin nye identitet som spindelvævsslyngende superhelt i“ Spider-Man: Homecoming”. Efter de adrenalinpumpende oplevelser sammen med The Avengers, vender Peter tilbage til en relativ normal tilværelse i New York bydelen Queens, hvor han bor sammen med sin tante May (Marisa Tomei), men nu også under opmærksom overvågning af sin nye mentor, Tony Stark (Robert Downey Jr.). Peter forsøger af al magt at finde tilbage til sine gamle rutiner, men forstyrres af sine forståelige ambitioner om at blive til andet- og mere-end blot den venlige, lokale, nabohelt-light, Spider-Man. Så da superskurken, Vulture (Michael Keaton), dukker op som en ny, gigantisk trussel mod byens sikkerhed og alt det, som Peter holder allermest af i sin forvirrede teenagertilværelse, er ventetiden forbi. Det er præcis dér, hvor alle hans værdier angribes, at han må gribe chancen og én gang for alle blive den Spider-Man, som skæbnen har udvalgt ham til at være… Filmen er skrevet og instrueret af Jon Watts efter manuskript af Jonathan Goldstein, John Francis Daley, Christopher Ford, Chris McKenna og Erik Sommers. Kilde: UIP